Super Rygbi Cymru

Cystadleuaeth rhwng clybiau rygbi undeb yng Nghymru yw Super Rygbi Cymru, sydd yn cynnwys 10 tîm ac yn dechrau ym mis Medi 2024.

Bwriad y gystadleuaeth yw pontio’r bwlch i chwaraewyr sy’n symud rhwng yr Academïau a’r Rhanbarthau.

 Tymor cyntaf 
Y 5 gêm agoriadol ar y 21 Medi 2024 oedd:

 Cwins Caerfyrddin v Abertawe
 Glyn Ebwy v Aberafan
 Casnewydd v Penybont
 Pont-y-pŵl v Llanymddyfri
 Rygbi Gogledd Cymru v Caerdydd

 Tlws a chwpan 
Mae'r timau yn cystadlu am Dlws Super Rygbi Cymru a Chwpan Super Rygbi Cymru. Mae'r Cwpan Super Rygbi yn cael ei gyflwyno yn ystod Pencampwriaeth y Chwe Gwlad, gyda phedair rownd o gemau a rownd derfynol. Mae'r fformat yn dau bwll o bump clwb, gyda phob clwb yn chwarae dwy gêm gartref a dwy oddi cartref. Mae'r enillydd pob pwll wedyn yn cyfarfod yn y rownd derfynol.

 Tarian yr Heriwr 
Bydd Tarian yr Heriwr i'w hamddiffyn gan Llanymddyfri yn eu gemau gartref gan ddechrau gyda Llanymddyfri fel enillwyr y gynghrair flwyddyn diwethaf ac enllwyr eu gemau i gyd. 

 Cap cyflog 
Mae'r 10 clwb i gyd wedi arwyddo i system "cap cyflog" a fydd yn eu galluogi i wario hyd at £150,000 ar garfan o 32 o chwaraewyr. Bydd eithriadau cap cyflog ar gyfer chwaraewyr rhanbarthol sy'n cael eu rhyddhau (o dan 18 ac o Academi Hŷn); chwaraewyr ar gontract deuol ac anafiadau.

Bydd URC yn darparu £105,000 i bob clwb a fydd yn gorfod codi'r un swm eu hunain bob tymor ac hefyd bodloni set o ddisgwyliadau gweithredu gofynnol wrth redeg y clwb a'u tîm.

 Cyfeiriadau 

Categori:Cystadlaethau rygbi'r undeb